
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/371/10.10.2006 

	
	
	


R  A  P  O  R  T    

asupra proiectului de Lege privind modificarea alin. (1) al art. 4 din Legii nr. 469/2002 privind unele măsuri pentru întărirea disciplinei contractuale, Camera Deputaţilor fiind Cameră decizională (PLx 684/18.09.2006)


În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare în fond,  cu proiectul de Lege privind modificarea alin. (1) al art. 4 din Legii nr. 469/2002 privind unele măsuri pentru întărirea disciplinei contractuale, Camera Deputaţilor fiind Cameră decizională.

 La întocmirea prezentului raport, Comisia a avut în vedere: 1)  avizul favorabil nr. 23/202/05.10.2006 al Comisiei pentru industrii şi servicii; 2) avizul  favorabil  nr. 908/28.06.2006 al Consiliului Legislativ şi s-a ţinut cont de recomandările făcute de consiliu.

            Proiectul de lege are ca obiect de reglementare modificarea alin. (1) al art. 4 din Legea nr. 469/2002 privind unele măsuri pentru întărirea disciplinei contractuale, cu modificările ulterioare, în sensul eliminării prevederii referitoare la termenul de graţie de 30 de zile de la scadenţa contractului, acordat în favoarea debitorului.
La dezbaterea proiectului de lege au participat, în conformitate cu art. 54 şi 55 din Regulamentul Camerei Deputaţilor, republicat, reprezentanţii Ministerului Economiei şi Comerţului: doamna Magdalena Niculescu – director general,  Ministerului Finanţelor Publice: domnul Ciprian Badea – director.


Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data de 10 octombrie 2006.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

           La lucrările comisiei au fost prezenţi 23 deputaţi, din totalul de 24 membri ai comisiei.


Raportul comisiei a fost adoptat cu  unanimitate de voturi ( 23 de voturi).

În urma dezbaterii, Comisia pentru politică economică, reformă şi privatizare a hotărât cu unanimitate de voturi să propună plenului Camerei Deputaţilor aprobarea proiectului de Lege privind modificarea alin. (1) al art. 4 din Legea nr. 469/2002 privind unele măsuri pentru întărirea disciplinei contractuale, cu un amendament admis .
  PREŞEDINTE,

MIHAI TUDOSE






SECRETAR,





NICULA VASILE COSMIN







    




Consilier :










       Alina Hodivoianu

ANEXA

	Nr. crt.
	Text Senat
	Text propus de Comisie

(autorul amendamentului)
	Motivarea amendamentelor propuse


	1. 
	ARTICOL UNIC. – Alin. (1) al art. 4 din Legea nr. 469/2002 privind unele măsuri pentru întărirea disciplinei contractuale, publicată în Monitorul Oficial al României, Partea I, nr. 529 din 19 iulie 2002, cu modificările şi completările ulterioare, va avea următorul cuprins:

„Art. 4. – (1) În contractele încheiate, părţile pot prevedea ca, în cazul neîndeplinirii până la scadenţă sau până la un alt termen convenit a obligaţiilor prevăzute la art. 3 alin. (1), debitorii să plătească în afara sumei datorate, penalităţi pentru fiecare zi de întârziere, începând cu prima zi de după data scadenţei.”

	 ARTICOL UNIC. – Alin. (1) al art. 4 din Legea nr. 469/2002 privind unele măsuri pentru întărirea disciplinei contractuale, publicată în Monitorul Oficial al României, Partea I, nr. 529 din 19 iulie 2002, cu modificările şi completările ulterioare, va avea următorul cuprins:

„Art. 4. – (1) În contractele încheiate, părţile pot prevedea ca, în cazul neîndeplinirii până la scadenţă sau până la un alt termen convenit a obligaţiilor prevăzute la art. 3 alin. (1), debitorii să plătească în afara sumei datorate, penalităţi pentru fiecare zi de întârziere, începând cu prima zi lucrătoare după data scadenţei.”
Autor: dep. Petru Lakatos- grupul parlamentar UDMR
	Precizare necesară.



C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege privind modificarea alin. (1) al art. 4 din Legea nr. 469/2002 privind unele măsuri pentru întărirea disciplinei contractuale, Camera Deputaţilor fiind Cameră decizională.

In raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE

C ă t r e,




 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege privind modificarea alin. (1) al art. 4 din Legii nr. 469/2002 privind unele măsuri pentru întărirea disciplinei contractuale, Camera Deputaţilor fiind Cameră decizională.
In raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE

